Na osnovu člana 109 Zakona o visokom obrazovanju („Službeni list CG”, br. 44/14, 52/14, 47/15, 40/16, 42/17, 71/17, 55/18, 3/19, 17/19, 47/19 i 72/19) i čl. 131 i 132 Opšteg zakona o obrazovanju i vaspitanju („Službeni list RCG” br. 64/02, 31/05, 49/07 i „Službeni list CG”, br. 45/10, 45/11, 36/13, 39/13 i 47/17), čl. 3 i 4 Pravilnika o kriterijumima, načinu, uslovima i visini naknade za ostvarivanje prava na smještaj i ishranu u domu, studentski kredit, stipendiju i participaciju prevoza („Službeni list RCG”, broj 12/07 i „Službeni list CG”, br. 25/11, 54/11, 39/15, 64/15, 42/16, 44/18 i 100/20) Ministarstvo prosvjete raspisuje

**K O N K U R S**

**ZA PRIJEM STUDENATA DVOGODIŠNJIH MASTER STUDIJA U**

**DOMOVE UČENIKA I STUDENATA U CRNOJ GORI**

**ZA ŠKOLSKU 2020/2021. GODINU**

1. **USLOVI KONKURSA**

Pravo učešća na Konkursu imaju, studentidvogodišnjih master studija, koji se školuju van mjesta stanovanja, koji su prvi put upisali semestar odgovarajuće godine studija i nijesu mijenjali studijski program.

Ako nakon raspodjele mjesta studentima iz stava 1 ovog člana u domu ostane slobodnih mjesta, pravo na smještaj po ekonomskoj cijeni mogu ostvariti i studenti jednogodišnjih master i doktorskih studija, koji nijesu u radnom odnosu, školuju se van mjesta stanovanja, a koji su po prvi put upisali semestar odgovarajuće godine studija i nijesu mijenjali studijski program.

**1.2 Kriterijumi za prijem studenata u dom**

Kada veći broj studenata od broja predviđenog za prijem u dom ostvari isti broj bodova, prednost u rangiranju do broja predviđenog za prijem ima student:

* koji je ostvario veći broj ECTS kredita i
* koji ima veći indeks uspjeha.
1. **POTREBNA DOKUMENTA**

 **Studenti dvogodišnjih master studija, dostavljaju:**

* Uvjerenje o položenim ispitima iz prethodne studijske godine (2019/2020.godina);
* Potvrdu o studiranju;
* Potvrdu o mjestu prebivališta;
* Kopiju indeksa i
* Uvjerenje o državljanstvu ili kopiju biometrijske lične karte.
1. **ROK ZA PODNOŠENJE DOKUMENATA**

**3.1 Od 9. oktobra do 16. oktobra 2020. godine, na adresu:**

* Stari studentski dom Podgorica, Ul. Svetozara Markovića br. 86
* Dom učenika i studenata Nikšić, Ul. Danila Bojovića b.b.
* Dom učenika i studenata Kotor, Dobrota b.b.
* Dom učenika i studenata Cetinje, Ul. Njegoševa b.b.
1. **Broj raspoloživih mjesta za smještaj studenata dvogodišnjih master studija u domove u Crnoj Gori:**
* Dom studenata Podgorica i novi studentski dom, 132 mjesta;
* Dom studenata Nikšić, 44 mjesta;
* Dom studenata Kotor, 18 mjesta i
* Dom studenata Cetinje, 8 mjesta.

Rang lista studenata koji su ostvarili pravo na smještaj i ishranu u domu objavljuje se na oglasnim tablama i na internet stranici doma.

Ukoliko je student nezadovoljan odlukom komisije, ima pravo prigovora direktoru doma u roku od tri dana od dana objavljivanja rezultata raspodjele.

Useljavanje studenata vrši nadležna služba doma.

**Studenti prilikom useljenja u dom prilažu:**

* Uput za smještaj;
* Potvrdu nadležne zdravstvene ustanove, odnosno izabranog doktora, da je student sposoban za kolektivni život u domu;
* Kopiju indeksa;
* Kopiju biometrijske lične karte;
* Ovjerenu izjavu o preuzimanju duga i
* Potpisan ugovor o uzajamnim obavezama studenta i uprave doma.

 Tekst Konkursa nalazi se na internet stanici Ministarstva prosvjete ([www.mps.gov.me/ministarstvo/konkursi](http://www.mps.gov.me/ministarstvo/konkursi)).